CELEX: C2006/060/98
Language: el
Date: 2006-03-11 00:00:00
Title: Υπόθεση F-122/05: Προσφυγή που ασκήθηκε στις 21 Δεκεμβρίου — Οικονομίδης κατά Επιτροπής

11.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 60/53
            
         Προσφυγή που ασκήθηκε στις 21 Δεκεμβρίου — Οικονομίδης κατά Επιτροπής
   (Υπόθεση F-122/05)
   (2006/C 60/98)
   Γλώσσα διαδικασίας: η γαλλική
   Διάδικοι
   
      Προσφεύγων: Ιωάννης Οικονομίδης (Woluwé-St-Etienne, Βέλγιο) (εκπρόσωποι: οι δικηγόροι S. Orlandi, A. Coolen, J-N Louis και E. Marchal)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   
               —
            
            
               ακύρωση της αποφάσεως της Επιτροπής σχετικά με τον διορισμό του. S. Hogan στη θέση του προϊσταμένου της μονάδας «RTD.F.5 — Βιοτεχνολογία και εφαρμοσμένη γονιδιοματική»·
            
         
               —
            
            
               ακύρωση της αποφάσεως περί απορρίψεως της υποψηφιότητας του προσφεύγοντος για τη θέση αυτή·
            
         
               —
            
            
               καταδίκη της καθής στα δικαστικά έξοδα.
            
         Λόγοι ακυρώσεως και κύρια επιχειρήματα
   Ο προσφεύγων, μόνιμος υπάλληλος της Επιτροπής, βάλλει κατά της απορρίψεως από την ΑΔΑ της υποψηφιότητάς του για τη θέση προϊσταμένου της μονάδας «RTD.F.5 — Βιοτεχνολογία και εφαρμοσμένη γονιδιοματική» (προκήρυξη κενής θέσης COM/R/7012/04).
   Προς στήριξη των αιτημάτων του, ο προσφεύγων προβάλλει τον παράνομο χαρακτήρα της διαδικασίας προσλήψεως, παράβαση των άρθρων 29, παράγραφος 1, και 31 του ΚΥΚ, παράβαση της υποχρεώσεως αιτιολογήσεως καθώς και πρόδηλη πλάνη εκτιμήσεως.
   Συγκεκριμένα, ο προσφεύγων διατείνεται ότι:
   
               —
            
            
               ελλείψει καθορισμού του βαθμού στον οποίο θα πληρούνταν η σχετική θέση, η ΑΔΑ δεν ενημέρωσε τους υποψηφίους, όσον το δυνατόν ακριβέστερα, σχετικά με τη φύση των προϋποθέσεων που απαιτούνταν για την κάλυψη της κενής θέσεως, και τούτο προκειμένου να μπορούν αυτοί να εκτιμήσουν εάν συνέτρεχαν οι προϋποθέσεις για να μπορέσουν να υποβάλουν υποψηφιότητα
            
         
               —
            
            
               η παρασχεθείσα από την Επιτροπή αιτιολογία δεν είναι η κατάλληλη, εφόσον δεν επιτρέπει ούτε στον προσφεύγοντα να εξετάσει το βάσιμο της σχετικής αποφάσεως ούτε στον κοινοτικό δικαστή να ασκήσει τον δικαστικό έλεγχό του·
            
         
               —
            
            
               οι προσβαλλόμενες αποφάσεις πάσχουν από πρόδηλη πλάνη εκτιμήσεως, στο μέτρο που ο επιλεγείς υποψήφιος δεν διέθετε όλα τα απαιτούμενα γενικά προσόντα, και τούτο σε αντίθεση με τον προσφεύγοντα του οποίου η επαγγελματική εμπειρία καταδείκνυε την ύπαρξη εξαιρετικών προσόντων, ιδίως όσον αφορά την τεχνική διοικήσεως και οργανώσεως.